Analysearbejde

**Introduktion**

Under mit praktikophold, oplevede jeg en meget uorganiseret tilgang til placering af interne dokumenter, og det satte mine tanker i gang på hvordan jeg med min viden og kompetencer inden for multimediefaget kan udarbejde en multimedieproduktion, som kan hjælpe virksomheder som ”Siteworks” med at have styr på interne dokumenter. Med en meget uorganiseret mappe til interne dokumenter, var det ofte svært at finde frem til det ønskede resultat. Det betød ofte, at man var nødsaget til at spørge kollegaer til råds og dermed ”spilde” tid, på noget som virkeligheden ikke bør tage særlig lang tid eller slet ikke være et problem. Derfor begyndte jeg at tænke over hvordan jeg kunne skabe bedre organisering af interne dokumenter.

Inden jeg arbejdede videre med det konkrete emne, var det vigtigt for mig at forstå hvordan problemstillingen overhovedet opstår i første. Sagt med andre ord. Hvorfor har man i *”Siteworks”* en ”rodet” intern mappe, og hvorfor er den blevet rodet? Det er centralt for, at jeg ikke endte med at udvikle et produkt, som kan ende med samme problemstilling.

**Hvorfor/Hvordan ”opstår” der dårlig organisering af interne dokumenter?**

Jeg havde en lille forståelse for hvorfor den dårlige organisering er kommet til. Dog var den viden ikke tiltrækkeligt, og jeg valgte derfor at lave en brainstorm over de forskellige grunde/årsager til den dårlige organisering. Ud fra min brainstorm, har jeg herunder skrevet delvist omformuleret grundene til dårlige organisering, som jeg fandt frem til.

1. Mange medarbejdere/kollegaer på samme ”drev/mappe”.
2. Ikke tilstrækkelig navngivning af dokumenter.
3. Dårlig koordinering ved tilføjelse af nye dokumenter.
4. Forkerte placeringer af dokumenter.
5. For mange ”mapper”.
6. Dubletter.
7. Ingen krav ved tilføjelse af dokumenter.

**Baggrundsviden og personlige erfaringer med emnet.**

Min idé til emnet opstod som tidligere nævnt, under praktikopholdet i ”Siteworks”. Idéen til emnet opstod, da jeg gentagende gange oplevede den konkrete problemstilling opstå ved kollegaer, og ikke mindst også jeg selv. Det betød, at jeg havde en masse personlig erfaring, og dermed kunne jeg sætte mig ind i brugerens situation.