Emnet og problemformulering

**Introduktion til emnet**

Under mit praktikophold i web og online marketingbureauet *”Siteworks”* oplevede jeg ofte, at der var problemer med at finde frem til interne dokumenter så som skabeloner og login oplysninger til software. Det skabte ofte en del tidsspild på at finde frem til dokumenterne. Derfor begyndte jeg at tænke over, hvordan man kunne hjælpe virksomheder som Siteworks og andre virksomheder med, at holde en bedre organisering af interne dokumenter. Da jeg i min hovedopgave ikke samarbejder med *”Siteworks”* i min hovedopgave, tager jeg udgangspunkt i, at alle virksomheder skal kunne bruge produktet.

Virksomheder som ”*Siteworks”,* som har en afdeling i udlandet og som benytter sig af flere *”freelancere”* kan det være meget behjælpeligt, at have et produkt som alle i virksomheden har adgang til. I *”Siteworks”* benyttede man sig af et lokalt drev på arbejdscomputeren, hvor der altså ikke var adgang til kundedrevet ude fra. Det betød samtidig, at der ofte kom opkald med forespørgsler på dokumenter. Dette forstærkede mine tanker om emnet.

**Hovedproblemstilling**

Hvordan skaber jeg en multimedieproduktion, der kan hjælpe virksomheder med at organisere interne dokumenter bedre?

**Underproblemstillinger**

**1 –** Hvordan sikrer jeg mig, at min multimedieproduktion holder sig opdateret og forbliver organiseret over tid?

**2 –** Hvordan gør jeg det attraktivt for virksomheder at benytte mit produkt?

**3 –** Hvordan sikrer jeg mig, at mit produkt er sikkert at bruge?

**4 –** Hvordan skaber jeg et produkt, som er let og brugervenligt at benytte?

**Problemformuleringer:**

**Forslag 1:**

Hvordan kan jeg med min viden og kompetencer, anvende teorier og metoder til at skabe en multimedieproduktion, der kan hjælpe virksomheder som *”Siteworks”* med at organisere interne dokumenter bedre.

**Forslag 2:**

Hvordan kan jeg skabe en platform, som kan hjælpe virksomhed som ”Siteworks” med at holde en organiseret og opdateret struktur til deres interne dokumenter, og hvordan gør jeg det attraktivt at bruge?